# Akitos prefektūra

| **Akitos prefektūra秋田県 *Akita-ken |
| --- |
|  |
|  |
|  |
| **Sostinė** | Akita |
| **Regionas** | Tōhoku regionas |
| **Sala** | Honšiū |
| **Gubernatorius** | Sukeshiro Terata |
|  |
| **Plotas** | 11 612,22 km² (6vieta) |
|  - **% vandens** | 0,7 |
| **Gyventojai**  (2008 m. kovo 1 d.) |
|  - **Gyventojų** | 1 117 099 (35vieta) |
|  - **Tankis** | 96,2 žm./km² |
|  |
| **Apskritys** | 6 |
| **Savivaldybės** | 25 |
| **ISO 3166-2** | JP-05 |
| **Svetainė** | www.pref.akita.jp/e/ |
|  |
| **Prefektūros simboliai** |
|  - **Gėlė** | Japoniniai šaukščiai (*Petasites japonicus*) |
|  - **Medis** | Japoninė kriptomerija (*Cryptomeria japonica*) |
|  - **Paukštis** | Varinis fazanas (*Phasianus soemmerringii*) |

**Akitos prefektūra** (jap. 秋田県 = *Akita-ken*) – Japonijos prefektūra, esanti Tōhoku regione, šiaurės Japonijoje. Sostinė – Akita.

## Geografija

Akitos prefektūros žemėlapis.
Įsikūrusi šiaurinėje Honšiū dalyje, Akitos prefektūra turi pakrantę su Japonijos jūra vakaruose ir šiaurėje ribojasi su Aomorio prefektūra, rytuose – su Ivatės prefektūra, pietryčiuose – su Mijagio prefektūra ir pietuose – su Jamagatos prefektūra.

Akitos prefektūra yra stačiakampio formos, besitęsianti apie 181 km iš šiaurės į pietus ir 111 km iš vakarų į rytus. Ōu kalnai žymi rytinę prefektūros ribą, o aukštesnieji – Devos kalnai stovi ties prefektūros centru. Kaip ir kitoms šiaurinėms Japonijos zonoms, Akitos prefektūrai būdingos šaltos žiemos, ypatingai tiems taškams, kurie labiausiai nutolę nuo jūros.

### Miestai

Akitos prefektūroje esti 13 miestų:

* Akita (sostinė)
* Daisen
* Katagamis
* Kadzuno
* Kitaakita
* Nikaho
* Noširo
* Oga (miestas)
* Odatė
* Senboku
* Jokotė
* Jurihondžijas
* Judzava

### Miesteliai ir kaimai

Pateikiami miesteliai ir kaimai kiekvienoje apskrityje:

|  |  |
| --- | --- |
| * Kadzuno apskritis
	+ Kosaka
* Kitaakitos apskritis
	+ Kamikoanis
* Minamiakitos apskritis
	+ Godžiomė
	+ Hačirogata
	+ Ikava
	+ Ogata
 | * Ogačio apskritis
	+ Higašinarusė
	+ Ugo
* Senboku apskritis
	+ Misato
* Jamamoto apskritis
	+ Fudžisatas
	+ Hapas
	+ Mitanė
 |

## Ekonomika

Kaip ir daugelyje Tōhoku regiono prefektūrų, Aomori prefektūroje tebedominuoja tradiciniai verslai, tokie kaip ūkininkavimas, miškininkystė ir žvejyba. Akita taip pat žymi sakės gaminimu.

## Turizmas

Samurajaus namas Kakunodatėje.
Vieta prie Tazavos ežero, kuriai būdingos karštos versmės (onsen), pritraukia turistus iš visos Japonijos. Be to, čia vyksta daug sezoninių festivalių (macuri), kurie pateikia tradicinę arba kaimišką Japoniją.
Kakunodatė yra ypatingai žavus senas miestas, garsėjantis puikiai išlaikytais samurajų namais. Aojagi namas seniau buvo Odano Naotakės, žmogaus, kuris išleido pirmą modernų japonišką anatomijos vadovą, rezidencija. Šis namas dabar – muziejus su medicininių iliustracijų galerija ir tradiciniais amatais.

## Akitos prefektūros televizija

* Akita Broadcasting System (ABS)
* Akita Television (AKT)
* Akita Asahi Broadcasting (AAB)

## Kai kurie faktai

Žymus Heian periodo waka poetas, Ono no Komačis teigė gimęs šioje prefektūroje, tačiau tiksli jo gimimo vieta yra iki šiol neaiški.

## Nuorodos

* Oficiali Akitos prefektūros interneto svetainė Archyvuota kopija 2005-07-26 iš Wayback Machine projekto.
* Links.net Akita – kelionių reportažai

|  |  |  |  |
| --- | --- | --- | --- |
|

|  |  |  |
| --- | --- | --- |
|  | **Akitos prefektūra** |  |

 |
| Miestai |
| Akita (sostinė) | Daisenas | Jokotė | Jurihondžijas | Judzava | Katagamis | Kadzunas | Kitaakita | Nikahas | Noširas | Oga | Odatė | Semboku | |
| Apskritys |
| Jamamoto apskritis | Kadzuno apskritis | Kitaakitos apskritis | Minamiakitos apskritis | Ogačio apskritis | Senboku apskritis |